PRAPAT ฉีดฆ่าเชื้อ “โควิด” ทั่วโรงแรม ต้อนรับเปิดเมือง “ภูเก็ต”
PRAPAT ฉีดฆ่าเชื้อ “โควิด” บริเวณล็อบบี้-ฟิตเนส โรงแรม เดอะ ซิส กะตะ รีสอร์ท ต้อนรับเปิดเมือง “ภูเก็ต”
1 ก.ค. 2564

นายธวัตชัย รัตนวัน ผู้จัดการศูนย์ธุรกิจภูเก็ต บริษัท พีรพัฒน์ เทคโนโลยี จำกัด มหาชน หรือ PRAPAT จัดทีมงานเข้าทำความสะอาดฉีดพ่นน้ำยาฆ่าเชื้อ เพื่อป้องกันและลดความเสี่ยงต่อการแพร่กระจายของเชื้อไวรัสโควิด-19 บริเวณล็อบบี้และฟิตเนส โรงแรม เดอะ ซิส กะตะ รีสอร์ท รวมพื้นที่ 1,000 ตารางเมตร
พร้อมมอบใบประกาศนียบัตรสัญลักษณ์มาตรฐานความปลอดภัยด้านสุขอนามัยของบริษัท PRAPAT ให้กับ นายแมทธิว ซี ไฮด์มาร์ช ผู้อำนวยการโรงแรม ช่วยตอกย้ำความเชื่อมั่นให้กับนักท่องเที่ยวที่เข้าพักและทำกิจกรรม ต้อนรับเปิดเมืองภูเก็ต โดยไม่กักตัวภายใต้หลักเกณฑ์เงื่อนไขและมาตรการที่กำหนด (Phuket Sandbox) ตั้งแต่วันที่ 1 กรกฏาคม 2564 เป็นต้นไป  ณ โรงแรม เดอะ ซิส กะตะ รีสอร์ท จังหวัดภูเก็ต